Държавен вестник, бр. 30, 2016 г., стр. 45

БРОЙ  30	
Д Ъ Р Ж А В Е Н  В Е С Т Н И К 	
СТР.  45  
определя например чрез сравнение на ценови 
оферти и пазарни цени).
vii. Главният получател и неговите предста­
вители и посредници нямат право да участват 
в каквито и да било практики, описани в Член 
21(б) във връзка с такива доставки. 
viii. Главният получател трябва да води 
подробна документация за получаването и 
използването на стоки и услуги, придобити 
от него по Споразумението, за естеството и 
степента на привличане на бъдещи доставчици 
на стоки и услуги, придобивани от Главния 
получател, и за основата за възлагане на 
договори и поръчки от страна на Главния 
получател.
(б) Верига на доставка. Главният получател 
се задължава да направи всичко възможно да 
осигури оптимална надеждност, ефективност 
и сигурност по отношение на веригата дос­
тавчици за всички продукти, закупувани със 
средства от Безвъзмездната помощ. 
(в) Спазване на изискванията от страна на 
Подполучателите. Главният получател оси­
гурява Подполучателите да спазват изисква­
нията на този член, когато Подполучателите 
предприемат доставка на стоки и услуги за 
целите на Програмата.
(г) Документация. Главният получател 
се задължава, като гарантира същото за 
Подполучателите, да поддържа подходяща 
документация относно всички дълготрайни 
активи, закупени със средства по Безвъзмезд­
ната помощ.
(д) Право на собственост. Правата върху 
стоки или друга собственост, финансирана от 
Глобалния фонд по Споразумението („Акти­
ви на Програмата“), са на името на Главния 
получател или на Подполучател или на друга 
инстанция, одобрена от Главния получател, 
освен ако Глобалният фонд не нареди, по 
свое усмотрение и по всяко време, правата 
да бъдат прехвърлени на Глобалния фонд или 
друга инстанция, посочена от Глобалния фонд.
(е) Цели на Програмата. Съгласно Член 9 
на това Споразумение Главният получател 
осигурява всички стоки и услуги и дейности, 
финансирани със средства по Безвъзмездната 
помощ, включително тези, доставени и из­
пълнени от Подполучатели, да се използват 
единствено за целите на Програмата.
Член 19. Фармацевтични и други здравни 
продукти
(а) Главният получател се задължава всички 
здравни продукти, закупени със средства от 
Безвъзмездната помощ, да бъдат доставени 
чрез сключване на договори, възложени при 
условия на Член 18 и Член 19 на това Спо­
разумение, както и при условията на Ръко­
водството на Глобалния фонд за Политиките 
за Обществени поръчки и Управление на 
доставките на здравни продукти, издадено на 
12 юни 2012 г., публикувано на интернет стра­
ницата на Глобалния фонд („Ръководството“) 
и периодично изменяно. За целите на това 
Споразумение терминът „здравни продукти“ 
включва (i) фармацевтични продукти; (ii) 
трайни и нетрайни продукти за инвитро диаг­
ностика, микроскопи и оборудване за образна 
диагностика; (iii) мрежи против комари и (iv) 
консумативи /здравни продукти за еднократна 
употреба (включващи презервативи, инсек­
тициди, терапевтична хранителна подкрепа, 
общо лабораторни артикули и спринцовки). 
(б) Главният получател се задължава 
както Главният получател, така и всеки 
Подполучател да спазва изцяло и по всяко 
време разпоредбите на Член 18 и Член 19 на 
настоящото Споразумение и разпоредбите на 
Ръководството, като всяко споразумение с Под­
получател ще включва договорно задължение, 
чрез което Подполучателят се задължава да 
спазва всички разпоредби, изложени в Член 
18 и Член 19 на настоящото Споразумение, и 
разпоредбите, съдържащи се в Ръководството 
относно възлагането на договори.
(в) Главният получател приема и се съ­
гласява, че без ограничения относно всяко 
едно средство на разположение на Глобалния 
фонд съгласно настоящото споразумение или 
съгласно закона, в случай че Глобалният фонд 
определи, че Главният получател не спазва 
разпоредбите на настоящото Споразумение 
относно възлагането на договорите, на Ръко­
водството или всякаква друга документация, 
включена чрез препратка в гореспоменатото 
Ръководство, тогава Глобалният фонд може 
единствено по свое усмотрение да изиска 
или предприеме едно или повече от следните 
действия:
i. да изиска Главният получател да възста­
нови незабавно на Глобалния фонд всички или 
част от отпуснатите или използваните средства 
във връзка с договор, който е възложен по 
начин, несъответстващ на разпоредбите на 
настоящото Споразумение или на разпоред­
бите на Ръководството; 
ii. да изиска Главният получател да достави 
здравни продукти съгласно настоящото Спо­
разумение от агенция за доставки или друг 
доставчик, приемлив за Глобалния фонд, и 
за период, който се счита подходящ от Гло­
балния фонд; и
iii. да уреди и извърши пряко отпускане на 
средства от Безвъзмездната помощ на агент 
за доставки или друг доставчик, приемлив за 
Глобалния фонд.
Член 20. Застраховки и отговорност за загуба, 
кражба или щета 
(а) Застраховки. Главният получател под­
държа, когато това е възможно на разумна 
цена, цялата застраховка на собствеността 
от активите на Програмата и застраховка